CELEX: C2004/179/10
Language: el
Date: 2004-07-10 00:00:00
Title: Υπόθεση C-201/04: Αίτηση για την έκδοση προδικαστικής αποφάσεως που υπέβαλε το Hof van Beroep te Antwerpen με διάταξη της 27ης Aπριλίου 2004 στην υπόθεση Belgische Staat-Ministerie van Financiën κατά N.V. Molenbergnatie

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/5
            
         Αίτηση για την έκδοση προδικαστικής αποφάσεως που υπέβαλε το Hof van Beroep te Antwerpen με διάταξη της 27ης Aπριλίου 2004 στην υπόθεση Belgische Staat-Ministerie van Financiën κατά N.V. Molenbergnatie
   (Υπόθεση C-201/04)
   (2004/C 179/10)
   Με διάταξη της 27ης Aπριλίου 2004, η oπoία περιήλθε στη Γραμματεία τoυ Δικαστηρίoυ των Ευρωπαϊκών Κoινoτήτων στις 5 Μαΐου 2004, τo Hof van beroep te Antwerpen ζητεί από τo Δικαστήριo των Ευρωπαϊκών Κoινoτήτων να αποφανθεί, στο πλαίσιο της εκκρεμούς ενώπιον του αιτούντος δικαστηρίου διαφοράς μεταξύ Belgische Staat-Ministerie van Financiën και N.V. Molenbergnatie, επί των εξής προδικαστικών ερωτημάτων:
   
               1.
            
            
               Έχουν τα άρθρα 217 έως 232 του κοινοτικού τελωνειακού κώδικα [κανονισμός (ΕΟΚ) αριθ. 2913/92 (1) του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα], ήτοι οι διατάξεις του κεφαλαίου 3 («ΕΙΣΠΡΑΞΗ ΤΟΥ ΠΟΣΟΥ ΤΗΣ ΤΕΛΩΝΕΙΑΚΗΣ ΟΦΕΙΛΗΣ») του Τίτλου VII («ΤΕΛΩΝΕΙΑΚΗ ΟΦΕΙΛΗ»), το οποίο κεφάλαιο 3 αποτελείται από ένα τμήμα I («βεβαίωση και γνωστοποίηση στον οφειλέτη του ποσού των δασμών» — άρθρα 217-221) και ένα τμήμα 2 («Προθεσμία και τρόποι καταβολής του ποσού των δασμών» — άρθρα 222-232), εφαρμογή στην είσπραξη τελωνειακή οφειλής που γεννήθηκε πριν από την 1η Ιανουαρίου 1994, της οποίας όμως η είσπραξη δεν επιχειρήθηκε ή δεν άρχισε πριν από την 1η Ιανουαρίου 1994;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα, πρέπει τότε η επιτασσόμενη με το άρθρο 221 του κοινοτικού τελωνειακού κώδικα γνωστοποίηση να πραγματοποιείται πάντοτε μετά τη βεβαίωση του ποσού των δασμών ή, με άλλα λόγια, πρέπει τότε η επιτασσόμενη με το άρθρο 221 του κοινοτικού τελωνειακού κώδικα γνωστοποίηση να καθίσταται πάντοτε προγενέστερη ως εκ της βεβαιώσεως του ποσού των δασμών;
            
         
               3.
            
            
               Συνεπάγεται η καθυστερημένη γνωστοποίηση του ποσού των δασμών προς τον οφειλέτη, ήτοι μια γνωστοποίηση που πραγματοποιείται μετά την παρέλευση της οριζόμενης στο αρχικό κείμενο του άρθρου 221.3 του κοινοτικού τελωνειακού κώδικα [ως ίσχυε πριν από την αντικατάσταση από της 19ης Δεκεμβρίου 2000 με το άρθρο 1.17 του κανονισμού (ΕΚ) αριθ. 2700/2000 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2000] τριετούς προθεσμίας, ενώ οι τελωνειακές αρχές αναμφιβόλως ήταν σε θέση να καθορίσουν το ορθό ύψος των νομίμως οφειλομένων δασμών εντός της ίδιας τριετούς προθεσμίας, την αδυναμία μεταθέσεως σε μεταγενέστερο χρονικό σημείο της εισπράξεως των δασμών ή την απόσβεση της οικείας τελωνειακής οφειλής ή οποιαδήποτε άλλη έννομη συνέπεια;
            
         
               4.
            
            
               Οφείλουν τα κράτη μέλη να ορίζουν τον τρόπο με τον οποίο πρέπει να γίνεται στον οφειλέτη η επιτασσόμενη με το άρθρο 221 του κοινοτικού τελωνειακού κώδικα γνωστοποίηση του ποσού των δασμών;
               Σε περίπτωση καταφατικής απαντήσεως στο ανωτέρω ερώτημα, μπορεί το κράτος μέλος, το οποίο παρέλειψε να ορίσει τον τρόπο με τον οποίο πρέπει να γίνεται στον οφειλέτη η επιτασσόμενη με το άρθρο 221 του κοινοτικού τελωνειακού κώδικα γνωστοποίηση του ποσού των δασμών, να προβάλει ότι οποιοδήποτε έγγραφο στο οποίο αναφέρεται το ποσό των δασμών και το οποίο (μετά τη βεβαίωση) γνωστοποιείται στον οφειλέτη θα θεωρείται ως η επιτασσόμενη από το άρθρο 221 του κοινοτικού τελωνειακού κώδικα γνωστοποίηση του ποσού των φόρων στον οφειλέτη, ακόμη κι αν το έγγραφο αυτό ουδόλως παραπέμπει στο άρθρο 221 του κοινοτικού τελωνειακού κώδικα ή ουδόλως αναφέρει ότι αφορά γνωστοποίηση του ποσού των δασμών προς τον οφειλέτη;»
            
         
      (1)  ΕΕ L 302, 1992, σ. 1.